when ram charan wanted to shelve chiranjeevi's sye raa
ఒక దశలో `సైరా` ఆపేద్దామనుకున్నాం: రామ్‌ చరణ్‌
మెగాస్టార్‌ చిరంజీవి హీరోగా తెరకెక్కిన భారీ బడ్జెట్‌ హిస్టారికల్‌ డ్రామా సైరా నరసింహారెడ్డి. అక్టోబర్‌ 2న విడుదలైన ఈ సినిమా ఘనవిజయం సాధించింది. తాజాగా చిత్ర నిర్మాత రామ్‌ చరణ్‌ మాట్లాడుతూ సినిమాకు సంబంధించి ఆసక్తికర విషయాలను వెల్లడించాడు.
Samayam Telugu | Updated:
Oct 28, 2019, 01:16PM IST
రామ్ చరణ్‌
మెగాస్టార్ చిరంజీవి హీరోగా మెగా పవర్‌ స్టార్ రామ్‌ చరణ్‌ నిర్మించిన భారీ హిస్టారికల్‌ మూవీ సైరా నరసింహారెడ్డి . సురేందర్‌ రెడ్డి దర్శకత్వంలో తెరకెక్కిన ఈ సినిమా గాంధీ జయంతి కానుకగా విడుదలై ఘన విజయం సాధించింది. తెలుగు రాష్ట్రాల్లో భారీ వసూళ్లు సాధించిన సైరా నార్త్‌లో మాత్రం నిరాశపరిచింది. వార్‌, జోకర్‌ సినిమాలతో పోటి పడాల్సి రావటంతో సైరా హిందీలో ఆశించిన స్థాయిలో వసూళ్లు సాధించలేకపోయింది.
తాజాగా దీపావళి సందర్భంగా మీడియాతో మాట్లాడిన నిర్మాత రామ్‌ చరణ్‌ ఆసక్తికర వ్యాఖ్యలు చేశాడు. సినిమా బాలీవుడ్‌లో అనుకున్న స్థాయిలో వసూళ్లు సాధించలేకపోయిందన్న విషయాన్ని కూడా అంగీకరించాడు చరణ్. అంతేకాదు ఒక దశలో సైరా సినిమాను ఆపేద్దామా అన్న ఆలోచన కూడా చేసినట్టుగా చెప్పి అభిమానులకు షాక్‌ ఇచ్చాడు.
Visit Site
Recommended byColombia
గ్రాఫిక్స్‌, సెట్స్‌ ఇలా అన్ని కలిపి బడ్జెట్‌ 75 కోట్లకు పైగా ఖర్చు చేసిన తరువాత సినిమా విషయంలో ముందుకెళ్లాలా వద్ద అన్న ఆలోచన కూడా చేశామని తెలిపాడు. అయితే ఆ దశలో ఏ నిర్మాత సినిమాను ఆపే ప్రయత్నం చేయడని అందుకే నేను కూడా మొండి ధైర్యంతో ముందుకెళ్లానని తెలిపాడు. అంతేకాదు సైరా కోసం చిరు, తమన్నాలపై ఓ రొమాంటిక్‌ సాంగ్‌ను కూడా చిత్రీకరించారు. దాదాపు 8 కోట్ల బడ్జెట్‌తో తెరకెక్కించిన ఈ పాటను సినిమా నిడివి ఎక్కువవుతుందన్న కారణంతో తొలగించారట.
Also Read: సౌత్‌లో నెంబర్‌ వన్‌.. రికార్డ్‌లు సృష్టిస్తున్న `రాములో రాములా`!
దాదాపు 200 కోట్ల బడ్జెట్‌తో తెరకెక్కిన సైరా తెలుగు రాష్ట్రాల్లో రికార్డ్‌ వసూళ్లు సాధించింది. 250 కోట్లకు పైగా గ్రాస్‌ సాధించి నాన్‌ బాహుబలి రికార్డ్‌లు అన్నింటిని చెరిపేసింది. ఇప్పటి వరకు ఈ సినిమా 275 కోట్ల వసూళ్లు సాధించినట్టుగా చిత్రయూనిట్ వెళ్లడించారు. దాదాపు అన్ని చోట్ల సినిమా కలెక్షన్లు పడిపోవటంతో ఇదే ఫైనల్‌ కలెక్షన్లు అయ్యే అవకాశం ఉంది.
See Photo Story: దీపావళీ వెలుగుల్లో మెరిసిన తారాలోకం..మీకోసం
కొణిదెల ప్రొడక్షన్‌ కంపెనీ బ్యానర్‌పై రామ్‌ చరణ్‌ నిర్మించిన సైరా నరసింహారెడ్డి సినిమాలో చిరు స్వాతంత్ర్య సమరయోధుడు ఉయ్యాలవాడ నరసింహారెడ్డి పాత్రలో నటించాడు. భారీ బడ్జెట్‌తో ప్రతిష్టాత్మకంగా తెరకెక్కిన ఈ సినిమాలో బాలీవుడ్ లెజెండ్ అమితాబ్‌ బచ్చన్‌, కన్నడ నటుడు సుధీప్‌, తమిళ హీరో విజయ్‌ సేతుపతి, నయనతార, తమన్నా, జగపతిబాబు. రవికిషన్‌లు కీలక పాత్రల్లో నటించారు.